გომბორის უღელტეხილი
გომბორის უღელტეხილი — უღელტეხილი საქართველოში, კახეთის მხარეში, საგარეჯოსა და თელავის მუნიციპალიტეტების ადმინისტრაციულ საზღვარზე. მდებარეობს გომბორის ქედზე. სიმაღლე ზღვის დონიდან 1620 მ. უღელტეხილი შიგნით კახეთს საავტომობილო გზით აკავშირებს გარე კახეთთან. აგებულია ძირითადად ნეოგენური ასაკის ტერიგენული ნალექებით. შემოსილია მეორეული სუბალპური მდელოებით.